Nuus lek uit oor soektog na wie nuus uitlek | Netwerk24
Vrou wat glo jaag ry verkeersbeampte dood
Net skeidsregter kan Springbokke 'klop'
Die enigste kans wat Japan Sondag het om Suid-Afrika in die Wêreldbeker-kwarteindstryd te klop, is indien die Springbokke swaar by die afbreekpunte gestraf word.
Jennifer Aniston verbeter koninklikes se rekord
Dit is amptelik – Jennifer Aniston is die rekordhouer vir die Instagram-gebruiker wat die vinnigste 'n miljoen volgelinge gekry het. Aniston het Dinsdag eers haar profiel op die sosialemediaplatform geskep.
Nuus lek uit oor soektog na wie nuus uitlek
28 Februarie 2017 19:44
Pres. Donald Trump Foto: bloomberg
Withuis-personeellede moes hul selfone indien sodat uitgevind kan word wie inligting aan die media uitlap . . . berig media aan wie die selfoon­indiening uitgelap is.
Sean Spicer, Withuis-woordvoerder, is keelvol omdat inligting oor sy vergaderings met sy kommunikasiespanne aan die media uitgelap word, berig ­Politico.
Spicer het sekere Withuis-personeellede uit die bloute na sy kantoor ontbied waar hul selfone en enige ander elek­troniese toerusting deurgegaan is. Die skuldige kon nie betrap word nie en selfs nadat Spicer geëis het dat dié vergadering vertroulik bly, het dit die media se ore blitsvinnig bereik.
Sy soektog na 'n sondaar is dalk onnodig.
Pres. Donald Trump is oortuig daarvan dat hy weet wie verantwoordelik is vir die uitlap van Withuis-bedrywighede én vir betogings by Republikeinse politieke saamtrekke: Barack Obama.
"Ek dink pres. Obama sit daaragter, want sy mense is beslis daaragter," het Trump aan Fox News gesê. Hy sê die uitlap van Withuis-inligting is sleg vir nasionale veiligheid.
"Dit is politiek en dit sal waarskynlik voortgaan."
Kellyanne Conway, 'n senior raadgewer, sit met kaalvoete op 'n rus­-bank in die Oval Office. Foto: REUTERS
Trump het geen bewyse vir sy bewerings verskaf nie.
Hy het vroeër vandeesmaand gesê inligting oor sy telefoongesprekke met die leiers van Mexiko en Australië is deur "Obama se mense" aan die
Obama het nog nie op Trump se bewerings gereageer nie.
Hy sê hy sal skynheilig wees as hy die Withuis-korrespondentegeselligheid bywoon in ag genome "fopnuus".
Dit kom 'n week nadat hy die media gekritiseer het oor die gebruik van anonieme bronne en gesê het die media "is 'n groot gevaar vir die land".
Hy het in 'n toespraak voor die Conservative Political ­Action Conference (CPAC) in Washington gesê die media versin stories oor hom en sy administrasie.
'n Paar dae later is 'n klomp groot mediagroepe, waaronder CNN, die BBC, The New York Times en Los Angeles Times toegang tot 'n Withuis-mediakonferensie geweier omdat hulle "fopnuus is wat doelbewus jok".